Document ID: 32009D0565

A BIZOTTSÁG HATÁROZATA
(2009. július 24.)
az 542/2009/EK rendelettel megnyitott pályázati eljárás keretében nyújtandó, olívaolajra vonatkozó magántárolási támogatás maximális összegének megállapításáról
(az értesítés a C(2009) 6059. számú dokumentummal történt)
(Csak a francia, görög, olasz, portugál és spanyol szöveg hiteles)
(2009/565/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 43. cikke d) pontjára, összefüggésben 4. cikkével,
mivel:
(1)
Az olívaolaj magántárolási támogatására vonatkozó pályázati eljárás megnyitásáról szóló, 2009. június 23-i 542/2009/EK bizottsági rendelet (2) két pályázati részidőszakot jelöl ki.
(2)
Az egyes mezőgazdasági termékek magántárolásához nyújtható közösségi támogatás odaítélésére vonatkozó közös szabályokról szóló, 2008. augusztus 20-i 826/2008/EK bizottsági rendelet (3) 13. cikkének (1) bekezdésében foglaltakkal összhangban a tagállamok által bejelentett pályázatok alapján a Bizottság eldönti, hogy rögzíti-e a támogatás maximális összegét vagy sem.
(3)
A második részleges pályázati felhívásra benyújtott pályázatok alapján a 2009. július 16-án véget érő pályázati részidőszak tekintetében indokolt meghatározni az olívaolajra vonatkozó magántárolási támogatás maximális összegét.
(4)
Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A HATÁROZATOT:
1. cikk
Az 542/2009/EK rendelettel megnyitott pályázati eljárás keretében kijelölt, 2009. július 16-án véget érő pályázati részidőszak tekintetében az olívaolajra vonatkozó maximális támogatási összeget e határozat melléklete határozza meg.
2. cikk
Ennek a határozatnak a Görög Köztársaság, a Spanyol Királyság, a Francia Köztársaság, az Olasz Köztársaság és a Portugál Köztársaság a címzettje.
Kelt Brüsszelben, 2009. július 24-én.

Labels: 3
18
17
19